钦定古今图书集成/明伦汇编/交谊典/第038卷 > 邵二泉集 > 《刘博士江丞朱从事同顾不值作诗云尔》
## 钦定古今图书集成/明伦汇编/交谊典/第038卷 > 邵二泉集 > 《刘博士江丞朱从事同顾不值作诗云尔》

何逊

故人笃久要，新知从暮室。崎岖枉道过，邂逅幽人出。
心期不会面，怀之成首疾。向夕敞山扉，临窗玩馀帙。
蜘蛛正网户，落花纷入膝。浸淫水上风，蔽亏霞中日。
良辰一携手，住坐无俦匹。刘侯务属书，江生勤下笔。
朱君博辞理，去去追名实。是顾一参差，何能更蓬荜。
吾人少拘碍，得性便游逸。方欲俟褰裳，相从懽道术。